Κώστας Γκουσγκούνης

Ο Κωνσταντίνος (Κώστας) Γκουσγκούνης (Λάρισα,21 Μαρτίου 1931 – Ελευσίνα, 6 Μαΐου 2022) ήταν Έλληνας ηθοποιός και φωτογράφος, γνωστός κυρίως για τις ταινίες με ερωτικό και πορνογραφικό περιεχόμενο στις οποίες πρωταγωνίστησε μεταξύ 1965 και 1984. Στα ΜΜΕ αναφέρεται ως «θρυλικός», «βασιλιάς του σεξ», «cult», «σύμβολο του σεξ».Έμαθε την τέχνη της φωτογραφίας στη Λάρισα κοντά στον πατέρα του Μίμη Γκουσγκούνη και στη συνέχεια πήγε στην Αθήνα, όπου αργότερα άνοιξε φωτογραφείο στον Χολαργό. Εκεί έγινε γνωστός όχι μόνο για τις συμμετοχές του σε ταινίες ερωτικού περιεχομένου, αλλά και για τις ατάκες του σε αυτές. Χαρακτηριστικό του γνώρισμα, το ότι είχε πάντα ξυρισμένο το κεφάλι του. Αρχικά έπαιξε σε κάποιες ταινίες σε ρόλο κομπάρσου, ή με λίγες ατάκες, από το 1952 έως το 1958 (Η Αγνή του λιμανιού, Η θεία απ' το Σικάγο, Ο λεφτάς, Μια ζωή την έχουμε) και στη συνέχεια πρωταγωνίστησε σε αρκετές ερωτικές αλλά και αστυνομικές ταινίες από το 1965 μέχρι το 1984 με γνωστότερες τις: Ήταν άξιος, Ηδονοβλεψίας, Σεξ...13 μποφώρ κτλ. Έχει επίσης παίξει σε θεατρικό έργο, αλλά και στην τηλεόραση, όπως στο Ο Χριστός ξανασταυρώνεται στην ΕΡΤ (1975). Λόγω της φήμης του, το 2010, σε ηλικία 79 ετών, έγινε ξανά πρωταγωνιστής σε ερωτική ταινία. Στις 6 Μαΐου 2022, κατόπιν εισαγωγής του στο Θριάσιο Γενικό Νοσοκομείο Ελευσίνας, πέθανε από ανακοπή καρδιάς σε ηλικία 91 ετών. Η κηδεία του τελέστηκε στις 9 Μαΐου στην Αρτέμιδα.

 Στα χρόνια της Μεταπολίτευσης, ο Κώστας Γκουσγκούνης υπήρξε γνωστός υποστηρικτής και οπαδός του Έλληνα πρωθυπουργού Ανδρέα Παπανδρέου. Μάλιστα είχε συνδεθεί φιλικά μαζί του, δηλώνοντας ότι «δεν έχω συναντήσει ποτέ ξανά τέτοιον άνθρωπο, ακομπλεξάριστο, έξυπνο, ευφυή».Πιο πρόσφατα, το 2015, δήλωσε την στήριξή του στον ΣΥΡΙΖΑ και τον Αλέξη Τσίπρα. Στο 1ο Φεστιβάλ Cult Ελληνικού Κινηματογράφου το 2003 προβλήθηκε ταινία στην οποία πρωταγωνιστούσε με σημαντική απήχηση. Βραβεύτηκε στο 3ο Φεστιβάλ Cult Ελληνικού Κινηματογράφου 2005. Ήταν τιμώμενο πρόσωπο στο 8ο Ελληνικό Cult Film Festival, τον Ιανουάριο του 2010. Η εκπομπή Cinemania, που προβαλλόταν στην ΕΤ3, είχε αφιέρωμα στον Κώστα Γκουσγκούνη με τίτλο «Cult αλά Ελληνικά 2: Κώστας Γκουσγκούνης». Επιπλέον, είχε χρησιμοποιήσει τον Γκουσγκούνη στο τρέιλερ για το τέταρτο έτος της εκπομπής. Έλαβε μέρος στις εξής έργα: Η Αγνή του λιμανιού (1952) Η θεία απ' το Σικάγο (1957) (άνδρας στο δρόμο) - δεν αναφέρεται στους κύριους συντελεστές της ταινίας Ο λεφτάς (1958) (άνδρας που χορεύει) - δεν αναφέρεται στους κύριους συντελεστές της ταινίας Μια ζωή την έχουμε (1958) - στο ρόλο του καφετζή (ακόμη με μαλλιά) Οργισμένοι λόφοι (Angry hills) (1959) (στο ρόλο του τροχονόμου - δεν αναφέρεται στους κύριους συντελεστές της ταινίας) - διεθνής παραγωγή του Ρόμπερτ Όλντριτς με τον Ρόμπερτ Μίτσαμ που γυρίστηκε στην Ελλάδα Χωρίς ιδανικά (1965) - πρωταγωνιστής (αστυνομικό - soft core) Η λεωφόρος του θανάτου (1966) - πρωταγωνιστής (αστυνομική ταινία) Σεξ ... 13 Μποφώρ (1971) - πρωταγωνιστής, πορνό, 85.918 εισιτήρια Διεστραμμένοι από τη γέννα τους (1974) -πρωταγωνιστής (αστυνομικό - soft core) Συνωμοσία στη Μεσόγειο (1975) - ένας από τους πρωταγωνιστές (αστυνομικό) Ο Ανώμαλος (1975) - πρωταγωνιστής, 36.618 εισιτήρια Στην παγίδα του σεξ και του εγκλήματος (1975) - πρωταγωνιστής (soft core) 34.299 εισιτήρια Ο Χριστός ξανασταυρώνεται (1975) - στο ρόλο του Σεΐζη (επεισόδια 1, 2, 4, 5, 6) (τηλεοπτική σειρά βασισμένη στο ομώνυμο έργο του Νίκου Καζαντζάκη) Ήταν άξιος (1982) - πρωταγωνιστής Ο ηδονοβλεψίας (ή «Ο Μεγάλος Εραστής») (1984) - πρωταγωνιστής (το μοναδικό σκληρό πορνό του Γκουσγκούνη) Πάθος και ηδονή (1984) - πρωταγωνιστής Ράδιο Μόσχα (1996) - ένας από τους πρωταγωνιστές Το παλτό (1997) (τηλεταινία σκηνοθεσίας Νίκου Τριανταφυλλίδη, βασισμένη στο θεατρικό έργο Το παλτό του Νικολάι Γκόγκολ) Μαύρο γάλα (1999) - στο ρόλο του αστυνόμου (μαύρη κωμωδία) «Ελληνίδες Next Porn Models σε όργια – η επιστροφή του δασκάλου» ή «Ελληνίδες Next Porn Model By Γκουζγκούνης» (2010) πρωταγωνιστήςκαι στο θεατρικό έργο: Ο Γκουζγκούνης και η φυλή των χαμένων Αμαζόνων (στη δεκαετία του 1980, στο θέατρο «Σταρ» και μετά στο «Ελίτ») Της Ελλάδος τα παιδιά, κωμική σειρά 1993-1995 στην τηλεόραση, έκτακτη συμμετοχή όπου γίνεται αναφορά στον Γκουσγκούνη ως σύμβολο του σεξ («άξιος»). imdb - Kostas Gousgounis Κώστας Γκουσγκούνης - retro DB Γ. Σολδάτος, Ιστορία του Ελληνικού κινηματογράφου, Τόμος Α, εκδόσεις Αιγόκερως, 1982